b'\n_START_ARTICLE_\nPiratska stranka\n_START_SECTION_\nPovijest\n_START_PARAGRAPH_\n\xc5\xa0vedski "Piratparti", osnovan 1. sije\xc4\x8dnja 2006. pod vodstvom Rickarda Falkvingea, bila je prva Piratska stranka. Strankino ime je izvedeno od Piratbyran, organizacije koja se protivi intelektualnom vlasni\xc5\xa1tvu. \xc4\x8clanovi Piratbyrana su prija\xc5\xa1nje osnovali BitTorrent stranicu The Pirate Bay. Grupa je odabrala "piratsku" oznaku, koju su upotrebljavali mediji i filmska industrija u kampanjama protiv kr\xc5\xa1enja autorskih prava, kao poku\xc5\xa1aj izbjegavanja negativnog zna\xc4\x8denja te rije\xc4\x8di._NEWLINE_Stranke u drugim zemljama, kao Piratska stranka Austrije (osnovana u srpnju 2006.) i Piratska stranka Njema\xc4\x8dke (Rujan 2006.), su inspirirane \xc5\xa1vedskim primjerom. U listopadu 2006., Piratske Internacionalne Stranke su osnovane kao krovna organizacija. U izborima Europskog Parlamenta 2009., \xc5\xa0vedska Piratska stranka je primila 7.1 posto glasova, osvojiv\xc5\xa1i dva mjesta i posti\xc5\xbeu\xc4\x87i prvo veliko dostignu\xc4\x87e Piratske stranke u izborima. Njema\xc4\x8dka Piratska stranka je uspjela osvojiti 8.9 posto glasova u Berlinskom izboru 2011._NEWLINE_Povijesno, ideali Piratskih stranki su djelomi\xc4\x8dno bazirani na grupama poput Electronic Frontier Foundation i Chaos Computer Club, predstavljaju\xc4\x87i hakersku kulturu i vrijednosti usredi\xc5\xa1tene na slobodu informacija i slobodnu razmjenu znanja.\n_START_SECTION_\nUppsala Deklaracija\n_START_PARAGRAPH_\nNa konferenciji 2009. Internacionalnih Piratskih stranki u Uppsali (\xc5\xa0vedska), Europske Piratske stranke slo\xc5\xbeile su se na zajedni\xc4\x8dku deklaraciju strankinih ciljeva za nadolaze\xc4\x87e izbore u Europskom Parlamentu. Sredi\xc5\xa1nja pitanja deklaracije su:_NEWLINE_\xe2\x80\xa2 reforma autorskih prava, izuze\xc4\x87e ne komercijalnih aktivnosti iz autorskih regulacija, smanjenje trajanja za\xc5\xa1tite autorskih prava, zabranu DRM tehnologija, oporbe medijskim ili hardverskim nametanjem;_NEWLINE_\xe2\x80\xa2 reforme zakona o patentima, posebno navode\xc4\x87i da patenti \xc5\xbeivotnog vijeka (uklju\xc4\x8duju\xc4\x87i patente na sjemenkama i na genima) i softwareu ne bi trebali biti dopu\xc5\xa1teni;_NEWLINE_\xe2\x80\xa2 ja\xc4\x8danje gra\xc4\x91anskih prava, transparentna vlada, brzo i pravi\xc4\x8dno su\xc4\x91enje i sloboda govora; pro\xc5\xa1irenje prava na anonimnost u komunikaciji.\n_START_SECTION_\nInternacionalne Piratske stranke\n_START_PARAGRAPH_\nInternacionalne Piratske stranke (PPI) su krovna organizacija nacionalnih Piratskih stranki. Od 2006. organizacija postoji kao labava unija nacionalnih stranki. Od listopada 2009., PPI ima status nevladine organizacije sa sjedi\xc5\xa1tem u Belgiji. Organizacija je slu\xc5\xbebeno osnovana na konferenciji od 16. do 18. travnja 2010. u Bruxellesu, kada su statute organizacije usvojile sve 22. nacionalne piratske stranke zastupljene na doga\xc4\x91aju._NEWLINE_PP Internacionalna zaklada poma\xc5\xbee da se osnuju Piratske stranke \xc5\xa1irom svijeta. Upravlja forumima i mailing listama za komunikaciju izme\xc4\x91u nacionalnih stranki. PPI-em upravlja odbor, na \xc4\x8delu s Marcelom Kolaja (\xc4\x8ce\xc5\xa1ka) i Samirom Allioui (Nizozemska).\n_START_SECTION_\nPirati bez granica\n_START_PARAGRAPH_\nPirati bez granica je internacionalna udruga pirata. Za razliku od PPI (koja prihva\xc4\x87a samo stranke kao \xc4\x8dlanove s pravom glasa i organizacije kao \xc4\x8dlanove koji promatraju), Pirati bez granica prihva\xc4\x87aju pojedince kao \xc4\x8dlanove. PWB sebe vide kao bazu za internacionalne projekte. Kroz globalnu suradnju, oni nastoje otkriti utjecaj multinacionalnih trgova\xc4\x8dkih sporazuma na sve ljude na zemlji, i poticati slobodu i demokraciju. PWB potje\xc4\x8de od nezavisnog odbora za koordinaciju Piratske stranke u zemljama njema\xc4\x8dkog govornog podru\xc4\x8dja, poznat kao DACHLuke (DACHL=Germany-Austria-Switzerland-Luxembourg)._NEWLINE_Od PPI konferencije 2011. na 12/13.03.2011. PWB je "\xc4\x8dlan promatra\xc4\x8d" Internacionalnih Piratskih stranki. Prija\xc5\xa1nji nezavisni projekt "pirate streaming" je postao dio Pirata bez granica od 03/05/2011.\n_START_SECTION_\nParti Pirate Fracophone\n_START_PARAGRAPH_\nU Parti Pirate Fracophone su organizirane Piratske stranke zemalja s Francuskog govornog podru\xc4\x8dja. Trenutni \xc4\x8dlanovi su Piratske stranke Belgije, Obale Bjelokosti, Francuske, Kanade i \xc5\xa0vicarske.\n_START_SECTION_\nNacionalne Piratske stranke\n_START_PARAGRAPH_\nIzvan \xc5\xa0vedske, Piratske stranke su zapo\xc4\x8dete u vi\xc5\xa1e od 40 zemalja, inspirirane od strane \xc5\xa0vedske inicijative.'